### Beslutningstema

I denne sag besluttes, om Tønder Kommune skal forlænge partnerskab til udgangen af 2026 i Region Syddanmark - kaldet [adresse].

### Historik

Kommunalbestyrelsen godkendte 30. juni 2022 at indgå i partnerskabsaftalen sammen med de øvrige sydjyske kommuner samt Region Syddanmark.

### Sagsfremstilling

De [adresse] og sønderjyske kommuner har sammen med Region Syddanmark en ambition om via et tættere samarbejde at sætte øget fokus på cyklisme. I infrastrukturplan 2035 var 2022 udpeget som ’Cyklens år’. Året har været med til at kickstarte et større fokus på, hvordan cyklen bliver et attraktivt alternativ i hele landet. Dette fokus har kommunerne i Region Syddanmark støttet op om.
Derfor blev der etableret et samarbejde under navnet ’Cykelalliance Syd’.

Ambitionen med cykelsamarbejdet er at vende tendensen og få flere syddanskere op på cyklen. Cyklister forurener og støjer mindre, de giver mindre trængsel og bidrager derfor til et bedre bymiljø end bilerne. Derfor skal vi, ved at forbedre forholdene for de lette trafikanter, skabe et konkurrencedygtigt transportalternativ til biler og kollektiv trafik. Ved at flytte sydjyderne fra bilen til cyklen kan vi ikke alene medvirke til at reducere CO2-udslippet, men også reducere antallet af sygedage, som følge af forbedret folkesundhed.

Tønder Kommune har forpligtiget sig til:

* at levere det nødvendige data til kortlægningen
* at deltage aktivt i alliancen
* at deltage i halvårlige møder og indgå aktivt i de tema- og rutesamarbejder, man tilmelder sig.

Hverken kommunerne eller regionen bidrager således med økonomi, men alene med udvalgte medarbejderes tidsforbrug.

Partnerskabsaftalen fra 2022 udløb med udgangen af 2024.

Samarbejdet er blevet evalueret blandt kommunerne og regionen.

Der har været en kampagne i foråret 2024, hvor hver kommune deltog med plakater og forskellige events. I Tønder Kommune havde vi en konkurrence på [adresse] Facebook side og vi havde blandt andet en kampagne på en folkeskole med henblik på at gøre børn selvtransporterende. I 2025 vil vi arbejde med noget tilsvarende.

Cykelalliancen Syd har derfor besluttet at forlænge aftalen frem til udgangen af 2026 således, at vi får mulighed for at genanvende det materiale, som blev fremstillet til kampagnen i 2024.

Forvaltningen oplyser, at de øvrige kommuner og regionen har underskrevet en forlængelse af partnerskabsaftalen.

Såfremt Tønder Kommune tiltræder en forlængelse af partnerskabsaftalen Cykelalliance Syd, underskriver Borgmesteren denne.

### Indstilling Direktøren for Teknik/Miljø, Service og Beskæftigelse indstiller,

at Tønder Kommune underskriver en forlængelse af Partnerskabet - [adresse], og

at sagen videresendes til Kommunalbestyrelsen.

**Beslutning fra Teknik- og Miljøudvalget, den 27. februar 2025, pkt. 16:**

Indstillingen anbefales.

### Beslutning

Indstillingen godkendt.